TATA PANGIBADAH MINGGU 19 FEBRUARI 2023 TABUH 09.00 WIIK "SUWANTENIPUN KEDAH KAPIRENGAKEN" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Manékawarni suwanten ing sakiwa tengen kita asring damel kita mboten saged mirengaken suwantenipun Gusti Allah. Kita langkung mirengaken suwanten ingkang ngremenaken manah tansah ngumandhangaken timbalanipun tumrap sadaya tiyang pitados. Sumangga sowan ngaturaken sembah bakti saha panuwun dhumateng Gusti saha sinau ngasah manah supados saged mirengaken suwantenipun Gusti. Pinujia Gusti Allah! kita. Kamangka Gusti Allah Pasamuwan ngidungaken KPJ 24. PINUJIA GUSTI ALLAH Pinujia Gusti Allah, wit gunging katresnannya. Mring umat tebusannya, sumrambah mring sagung titahnya. (Pasrah tinampi Kitab Suci, laré-laré Sekolah Minggu tumuju sangajenging sanctuary) Pinujia Gusti Allah, wit gunging katresnannya. Mring umat tebusannya, sumrambah mring sagung titahnya. VOTUM PF U : Pangibadah Minggu punika lumampah ing salebeting pengaken kita sesarengan : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA PL : Pangibadah dinten punika katindakaken kanthi jejer SUWANTENIPUN KEDAH KAPIRENGAKEN. Waosan sepisan kapethik saking Pangentasan 24:12-18 ingkang dipuntanggapi kanthi waosan Mazmur 2. Waosan kaping kalih kapethik saking 2 Pétrus 1:16-21. Déné waosan Injil kapethik saking Matius 17:1-9 (PF mberkahi lare-lare sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana Komisi Liturgika GKJ Kabluk Semarang -- 1
ing atimu. Pandongaku muga-muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak) Pasamuwan ngidungaken KPJ 117. PAMUJI KONJUK ING ALLAH Pinujaa Allah Rama, Kang murbèng jagad Makwasa, Kang agung ing wilasa, Pinujaa sih mirmanya, Kamulyaning sapangrèhnya, Wradin ingurmatana. Pinuji Putrané Allah, tedhak sing dhampar kaswargan, Mbekta salamet nyata, séda wit dosaning jalma, Lan sung gesang margi séda, Wradin ingurmatana! Pasamuwan Lenggah PANGAKENING DOSA SL : "Gusti Yésus ngandika: "Kowé tresnaa marang Allahmu klawan gumolonging atimu, gumolonging nyawamu lan gumolonging budimu.Ya kuwi angger- angger sing gedhé lan sing luhur dhéwé! Déné angger-angger sing kaping pindho, sing padha wigatiné karo sing dhisik mau, yakuwi: Kowé tresnaa marang sapepadhamu, kaya enggonmu nresnani marang awakmu dhéwé. Kabèh angger-angger sing kasebut ana ing Kitab Torèt lan ing kitabé para nabi, kuwi dhasaré ana ing angger-angger loro mau."" (Matius 22:37-40) PL : Swawi sembahyang. Dhuh Gusti, nyuwun pangapunten awit kawula asring mboten mirengaken timbalan Paduka supados gesang mujudaken katresnan. Kawula langkung nengenaken suwanten-suwanten ingkang kawula remeni, matemah gesang kawula nebih saking karsa Paduka. Nyuwun pangapunten saha paringana kakiyatan tumrap manah kawula supados saged mirengaken timbalan Paduka. Ing Sang Kristus kawula ndedonga. U : AMIN. Pasamuwan ngidungaken KPJ 50. GUSTI MUGI MELASI Gusti mugi melasi! Gusti mugi melasi! Mugi mlasi kula! Pasamuwan Jumeneng PAWARTOS SIH RAHMAT PF : Pawartosing sih rahmat kapethik saking 2 Petrus: 1:3 ingkang makaten suraosipun: "Merga saka pangwasané, Gusti Allah wis nimbali kita lan maringi samubarang sing maédahi, supaya kita padha bisa urip lan ngabekti marang Panjenengané. Panjenengané wis nimbali kita supaya kita mèlu ngrasakaké pangwasané kang mulya lan kasaénané." Sami ngaturna panuwun awit sih rahmatipun Gusti. U : PUJI SOKUR KONJUK GUSTI ALLAH Komisi Liturgika GKJ Kabluk Semarang -- 2
Pasamuwan ngidungaken KPJ 81. LAMUN ATIMU SUSAH Lamun atimu susah, mareka marang Allah! Allah paring pikekah, angger sira asrah. Lamun peteng atimu, wah sumelang pikirmu, Sesambeta mring Gusti, mesthi dènpitulungi. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking PANGENTASAN 24;12-18 Gusti Allah ngandika marang Musa, "Sowana marang ngarsa-Ku ing pucaking gunung iki. Aku bakal maringaké papan watu loro kang wis Dakserati sakèhing angger-angger, supaya kokwulangna marang bangsa kuwi." Musa lan Yosua pembantuné padha tata-tata, nuli munggah ing gunung suci. Pangandikané Musa marang tuwa-tuwané Israèl, "Ngentènana ing kéné nganti aku bali. Harun lan Hur uga kèri karo kowé ana ing kéné. Sing sapa duwé prekara, sowana marang wong loro kuwi supaya olèh karampungan." Musa banjur minggah ing Gunung Sinai, nuli ana méga nutupi gunung mau. Ana cahya gedhé sumorot mblerengi mretandhani yèn Gusti Allah tedhak ing gunung. Tumraping wong Israèl cahya mau kaya urubing geni ana ing pucak gunung. Sajroning nem dina gunung mau katutupan ing méga. Ing dina kapituné Gusti Allah nimbali Musa saka ing méga mau. Musa banjur minggah mlebu ing sajroning méga. Enggoné ana ing dhuwur gunung mau lawasé patang puluh dina patang puluh bengi. Mekaten pangandikanipun Gusti U Tanggapan SL : PUJI SOKUR KONJUK GUSTI! : Tanggapan kawaosaken saking MAZMUR 2 Yagéné bangsa-bangsa padha mbrontak, U SL U : LAN PADHA NGANGEN-ANGEN PREKARA-PREKARA SING TANPA GUNA? : Para raja padha siaga : LAN PARA PENGGEDHÉ PADHA SARUJUK NGLAWAN MARANG GUSTI ALLAH LAN SANG PRABU SING DITETEPAKÉ DÉNING ALLAH. SL U SL U SL U : Tembungé, "Ayo padha medhot ranté-ranténé : LAN MBUWANG TALI SING DIENGGO MBANDA KITA!" : Panjenengané kang pinarak ing swarga gumujeng; : SARTA MOYOKI MARANG WONG-WONG MAU. : Pangandikané karo duka, : NGANTI PADHA GIRIS MERGA PAUKUMANÉ, Komisi Liturgika GKJ Kabluk Semarang -- 3
SL U SL U : "Aku dhéwé kang wis njumenengaké Raja, : KANG KATETEPAKÉ ANA ING SION, ING GUNUNG-KU KANG SUCI!" : Aku daknyritakaké keputusané Allah; : PANGANDIKANÉ MARANG AKU, "KOWÉ IKU PUTRA-KU! ING DINA IKI AKU IKI BAPAKMU. SL U : Nyuwuna marang Aku, : TEMAH BANGSA-BANGSA MAU BAKAL DAKPARINGAKÉ DADI DUWÈKMU, LAN SALUMAHING BUMI DADI DARBÈKMU. SL U SL U SL U SL U : Padha remuken nganggo teken wesi, : EJUREN KAYA GRABAH." : Mulané, hé para raja, padha tumindaka kalawan wicaksana. : HÉ PARA HAKIM ING BUMI, PADHA GELEMA DIÉLINGAKÉ! : Padha ngabektia marang Allah kalawan ajrih asih, : LAN PADHA SUJUDA ING NGARSANÉ KALAWAN GEMETER, : supaya Panjenengané ora duka, lan kowé ditumpes sanalika, : SEBAB PAUKUMANÉ ÉNGGAL NGAMBRA-AMBRA. BEGJA SAKÈHÉ WONG SING NGUNGSI MARANG PANJENENGANÉ! Waosan Kaping Kalih L3 : Waosan kaping kalih kapethik saking 2 PÉTRUS 1:16-21 16 Enggonku mulang marang kowé bab Dina rawuhé Gusti Yésus Kristus kanthi ngagem pangwasa iki ora manut dongèng-dongèng pangothak-athiké manungsa, nanging aku padha nyipati nganggo mripatku dhéwé kamulyané Sang Kristus. 17 Aku padha ana ing kana nalika Panjenengané diluhuraké déning Allah Sang Rama, yakuwi nalika ana swara saka Kang Mahaluhur ngandika marang Panjenengané, dhawuhé: "Iki Putraningsun kang Daktresnani, kang gawé renaning ati-Ku." 18 Aku padha krungu dhéwé swara mau, kang tekané saka ing swarga, yakuwi dhèk nalika aku padha bebarengan karo Panjenengané ana ing gunung suci. 19 Merga saka kuwi aku padha saya yakin tumraping pawarta sing diwedharaké déning para nabi. Saiba beciké menawa kowé uga padha nggatèkaké pawarta kuwi, sebab pawarta mau kaya lampu sing sumunar madhangi panggonan sing peteng nganti tumekané ésuk, lan kaya cahyaning lintang panjer ésuk kang sumunar ana ing atimu. 20 Nanging sing prelu dhéwé kokgatèkaké yakuwi mengkéné: Ora ana wong sing bisa njarwakaké wangsiting Kitab Suci nganggo kapinterané dhéwé. 21 Awit ora ana pamedhar wangsité nabi sing asalé saka kareping manungsa; nanging merga saka pamberegé Sang Roh Suci, wong-wong kuwi banjur padha medhar wangsit atas Asmané Gusti Allah. Mekaten pangandikanipun Gusti U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun MATIUS 17:1-9 Komisi Liturgika GKJ Kabluk Semarang -- 4
1 Nem dina sawisé kuwi Gusti Yésus ngajak Pétrus lan Yakobus, tuwin Yohanes seduluré Yakobus mau, munggah ing gunung sing dhuwur. Mung wong telu kuwi sing ndhèrèk. 2 Nalika lagi padha nyawang Gusti Yésus, Panjenengané malih rupa: Pasuryané sumunar kaya srengéngé lan agemané katon putih gilap mawa cahya. 3 Para murid telu mau nuli padha weruh Nabi Musa lan Nabi Élia ngendikan karo Gusti Yésus. 4 Pétrus banjur matur marang Gusti Yésus: "Gusti! Wonten ing ngriki kita sami remen saèstu! Menawi Gusti marengaken, kawula badhé ngedegaken tarub tiga; setunggal kagem Gusti, setunggal kagem Nabi Musa lan setunggalipun malih kagem Nabi Élia." 5 Sajroné Pétrus lagi matur, ana méga sing padhang banget tumurun ngemuli wong-wong sing padha ana ing kono, lan banjur ana swara saka sajroning méga mau, ngandikané: "Iki Putra-Ku kinasih, sing gawé renaning penggalih-Ku. Padha rungokna!" 6 Bareng para muridé Gusti Yésus ngrungu swara mau, temahan padha wedi banget, nganti padha sumungkem ing bumi. 7 Nanging Gusti Yésus nyelaki para muridé mau sarta njawil, dhawuhé: "Padha ngadega. Aja padha wedi!" 8 Bareng padha ngadeg, sing katon mung kari Gusti Yésus piyambak lan ora ana wong liyané menèh. 9 Nalika padha mudhun saka ing gunung, Gusti Yésus meling marang para muridé: "Poma, apa sing kokdeleng mau aja kokkandhakaké karo sapa waé, sadurungé Putrané Manungsa kawungokaké saka ing séda." Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. SUWANTENIPUN KEDAH KAPIRENGAKEN. WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang sumadya mirengaken suwantenipun Gusti ing sadaya papan saha wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Mazmur 99:2-3 makaten: "Allah kang ana ing Sion iku Mahakwasa, kaluhurané ngungkuli sakèhé bangsa-bangsa. Padha mujia marang asmané Kang Mahaagung, merga Panjenengané iku suci!" Komisi Liturgika GKJ Kabluk Semarang -- 5
Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 173. MARA DHA ATURNA PISUNGSUNGMU Mara dha aturna pisungsungmu ing papan kang piniji; Muga dadi keparengé Gusti; minangka pangabektimu. Kalawan ati bungah menuhi, ing papan kang piniji. Muga dadi keparengé Gusti; mundhut kembanging atimu. Mangkya singkirna was sumelangmu, ginanti gumbiraning atimu; Rinengga niyat kang warni-warni, pindha puspita megar nglam-lami. Ngaturna klawan éklasing ati, ing papan kang piniji; Muga dadi lan renané Gusti; nampéni pangabektimu. (bokor pisungsung kaaturaken majeng ing satengahing pepujén) DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. Komisi Liturgika GKJ Kabluk Semarang -- 6
BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 441. KITA SAMI TINIMBALAN Kita sami tinimbalan, supados ndhérék ngladosi Pakaryané Gusti Yésus dhateng sesami. Amartosaken kebar bingah, nggih Injiling karahayon Dhateng salir para bangsa, nèng alam donya. Tiyang pitados kedah wonten pandamel kang nyata! Klayan éklas mitulungi tyang kang singsara; Sanadyan kita pinangkanya saking manéka bangsa, Nging sesarengan nindakaken pakaryan kang mulya. Komisi Liturgika GKJ Kabluk Semarang -- 7